ai4bharat/Pralekha huggingface dataset:
விண்வெளித்துறை
விண்வெளித்துறையில் உலகளவில் முக்கியத்துவம் பெற்றிருக்கும் இந்தியா, ஐக்கிய அரபு அமீரகத்தோடு இணைந்து அடுத்தக்கட்டத்திற்கு செல்ல முனைப்பு: மத்திய அமைச்சர் டாக்டர் ஜிதேந்திர சிங்
விண்வெளித்துறையில் உலகளவில் முக்கியத்துவம் பெற்றிருக்கும் இந்தியா, ஐக்கிய அரபு அமீரகத்தோடு இணைந்து அடுத்தக்கட்டத்திற்கு செல்ல முனைப்போடு செயல்பட்டு வருகிறது என்று மத்திய அமைச்சர் டாக்டர் ஜிதேந்திர சிங் கூறினார்.
“அபுதாபி விண்வெளி நிகழ்வில்” கலந்து கொள்ளும் இந்தியக் குழுவிற்கு மத்திய அமைச்சர் டாக்டர் ஜிதேந்திர சிங் தலைமையேற்றார்.
மத்திய அறிவியல் மற்றும் தொழில்நுட்பம் , புவி அறிவியல் , பிரதமர் அலுவலகம், பணியாளர்கள், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் பேசும்போது, “விண்வெளித்துறையில் பல்வேறு மேம்பாட்டுத் திட்டங்களை செயல்படுத்துவதில், இந்தியா மற்றும் ஐக்கிய அரபு அமிரகம் உறுதிபூண்டுள்ளது. விண்வெளி தொடர்பான நடவடிக்கைகளில் 7 தசாப்பதங்களுக்கும் மேலாக இந்தியா வெற்றிநடைபோடுகிறது. குறிப்பாக, உள்நாட்டு தொழில்நுட்ப உதவியுடன் ஏவுகணைத் திட்டங்கள் செயல்படுத்தப்பட்டு வருகின்றன. வருங்காலத்தில் இந்தியா மற்றும் ஐக்கிய அரபு அமிரகம் இடையே ஒருங்கிணைந்த பல்வேறு நடவடிக்கைகளுக்கு அடித்தளமாக அபுதாபி விண்வெளி நிகழ்வு அமையும் என்பதில் உறுதியாக நம்பிக்கைக் கொண்டுள்ளேன்” என்றார்.
இந்த நிகழ்வின் தொடக்க விழாவில், இஸ்ரேல் அதிபர் திரு ஐசக் ஹெர்சாக் உடன் இணைந்து இந்தியாவின் சார்பில் டாக்டர் ஜிதேந்திர சிங் உரையாற்றினார்.
டாக்டர் ஜிதேந்திர சிங், ஐக்கிய அரபு அமீரகத்தின் வெளியுறவுத்துறை அமைச்சர், பஹ்ரைன் வெளியுறவுத்துறை அமைச்சர் மற்றும் இஸ்ரேலின் நவீன தொழில்நுட்பங்கள் துறை அமைச்சர் ஆகியோருடன் ‘விண்வெளி இராஜதந்திரம் மற்றும் சர்வதேச ஒத்துழைப்பை செயல்படுத்துவதில் வெளியுறவுக் கொள்கையின் பங்கு’ குறித்த அமைச்சரவைக் கூட்டத்திலும் கலந்து கொண்டார்.
பாதுகாப்பு அமைச்சகம்
ரஷ்யாவில் பயங்கரவாத எதிர்ப்பு களப்பயிற்சி 2023 ல் பங்கேற்க இந்திய ராணுவக் குழு புறப்பட்டது
2023 செப்டம்பர் 25 முதல் 30 வரை ரஷ்யாவில் நடைபெறவிருக்கும் பயங்கரவாத எதிர்ப்பு களப் பயிற்சி  2023 குறித்த ஆசியான் பாதுகாப்பு அமைச்சர்கள் கூட்டம்  மற்றும் நிபுணர் பணிக் குழு  ஆகியவற்றுக்காக ராஜபுதன ரைபிள்ஸுடன் இணைக்கப்பட்ட பட்டாலியனைச் சேர்ந்த 32 வீரர்களைக் கொண்ட இந்திய ராணுவக் குழு புறப்பட்டது. மியான்மருடன் இணைந்து ஈ.டபிள்யூ.ஜி.யின் இணைத் தலைவராக ரஷ்யா நடத்தும் பன்னாட்டு கூட்டு ராணுவப் பயிற்சி இதுவாகும். இதற்கு முன்னதாக 2023 ஆகஸ்ட் 2 முதல் 4 வரை மியான்மரின் நே பை டாவில் பயங்கரவாத எதிர்ப்பு குறித்த ஏ.டி.எம்.எம் பிளஸ் ஈ.டபிள்யூ.ஜி.யின் பயிற்சி நடைபெற்றது.
தென்கிழக்கு ஆசிய நாடுகளின் கூட்டமைப்பு  நாடுகளிடையே உரையாடல் மற்றும் ஒத்துழைப்பை அனுமதிக்க 2017 முதல், ஏடிஎம்எம் பிளஸ் ஆண்டுதோறும் கூடுகிறது. தொடக்க ஏடிஎம்எம் பிளஸ் 12அக்டோபர் 2010 அன்று வியட்நாமின் ஹா நொய்யில் கூட்டப்பட்டது. இந்த ஆண்டு ஆசியான் உறுப்பு நாடுகளும், பிளஸ் குழுமமும் இந்தப் பயிற்சியில் பங்கேற்கின்றன.
இந்தப் பயிற்சியில் பாதுகாப்பு நிறைந்த பல பகுதியில் உள்ள பயங்கரவாதக் குழுக்களை அழிப்பது உள்ளிட்ட பல பயங்கரவாத எதிர்ப்பு பயிற்சிகள் இடம்பெறும். பயங்கரவாத எதிர்ப்புத் துறையில் பிராந்திய ஒத்துழைப்பை வலுப்படுத்துவதும் ஊக்குவிப்பதும் இந்தப் பயிற்சியின் முக்கிய நோக்கமாகும்.
பயங்கரவாத எதிர்ப்பு 2023 குறித்த ஏடிஎம்எம் பிளஸ் ஈடபிள்யூஜி இந்திய ராணுவத்திற்கு பயங்கரவாத எதிர்ப்பு நடவடிக்கைகளில் நிபுணத்துவம் மற்றும் சிறந்த நடைமுறைகளைப் பகிர்ந்து கொள்வதற்கான தளத்தை வழங்கும், மேலும் பங்கேற்கும் மற்ற 12 நாடுகளுக்கு இடையிலான ஒத்துழைப்பை அதிகரிக்கும். இந்த பயிற்சியின் மூலம் வளமான தொழில்முறை அனுபவத்தை இந்திய ராணுவம் எதிர்பார்க்கிறது.
மத்திய அமைச்சரவை
ஆயுதப் படை தலைமையக சிவில் சேவைகளில் 7 முதன்மை இயக்குனர் பதவிகள் மற்றும் 36இயக்குனர் பணியிடங்களை வழக்கமான முறையில் உருவாக்க அமைச்சரவை ஒப்புதல்
பாதுகாப்பு அமைச்சகத்தின் மறுசீரமைப்பின் ஒரு பகுதியாக ஆயுதப் படை தலைமையக சிவில் சேவைகளில் 7 முதன்மை இயக்குனர் பணியிடங்கள் மற்றும் 36 இயக்குனர் பணியிடங்களை வழக்கமான முறையில் உருவாக்குவதற்கு பிரதமர் நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
(ஆயுதப்படை தலைமையகத்தில் வழக்கமான பணியிடங்கள் உருவாக்கப்படுவது பணிநிலை தேக்கத்தைப் போக்கும். சிறந்த பணிநிலை நிர்வாகம் மற்றும் சேவைகளின் தரத்தை மேம்படுத்தவும் இது மேற்கொள்ளப்படுகிறது. இது கூடுதல் செலவு இன்றி புதுமையான நடவடிக்கையாக இருக்கும் என்ற போதிலும் பணி நிலை நிர்வாக கண்ணோட்டத்தில் சிறந்த பயன்பாட்டை அளிக்கும்.
பதவி உயர்வுகளுக்கு பதிலாக வழக்கமான பணியிடங்கள் உருவாக்கப்படுவது பணிநிலை நிர்வாகத்தில் அதிக வெளிப்படைத்தன்மையை உறுதிப்படுத்தும். வழக்கமான பணியிடங்களில் கூடுதல் பொறுப்புக்களை அளிப்பது, அதிக உற்பத்தித்திறனையும் நம்பகத்தன்மையையும் ஆயுதப் படை தலைமையக சிவில் சேவை அதிகாரிகளிடையே அளிக்கும்.
புவி அறிவியல் அமைச்சகம்
அடுத்த 4-5 நாட்களில் இந்திய தெற்கு தீபகற்பத்தின் பல பகுதிகளில் ஓரளவு பரவலானது முதல் பரவலான மழையும் ஒரு சில இடங்கில் தீவிரமான கனமழை முதல் அதிதீவிர கனமழை வரையிலும் பெய்யக்கூடும்.
இந்திய வானிலை ஆராய்ச்சித் துறையின் கீழ் செயல்படும் புதுதில்லியில் உள்ள தேசிய வானிலை முன்கணிப்பு மையம் / பிராந்திய வானிலை மையம் கீழ்வரும் கணிப்பை வெளியிட்டுள்ளது:
♦ கர்நாடகாவின் கடற்கரைப் பகுதியில் இருந்து லட்சத்தீவு – மாலத்தீவு பகுதி வரை சராசரி கடல் மட்டத்தில் கடற்கரையில் இருந்து தொலைவில் கடலிலும் சராசரி கடல் மட்டத்துக்கு மேல் 3.1 கிமீ முதல் 5.8 கிமீக்கு இடையில் 11° என அட்சரேகைக்கு இணையாக கிழக்கு-மேற்கு திசையில் ஒரு குறுகிய பிளவு மண்டலம் நீண்டு இருக்கிறது. இந்த தாக்கத்தின் கீழ் அடுத்த 4 முதல் 5 நாட்களில் இந்தியத் தெற்கு தீபகற்பத்தின் பல பகுதிகளில் ஓரளவு பரவலானது முதல் பரவலான மழையும், ஒரு சில இடங்களில் தீவிரமானது முதல் அதிதீவிரமான நிலைவரையும் மழை பெய்யக் கூடும்.
♦ இந்தக் குறுகிய பிளவு வடக்கு நோக்கி நகர்வதால் வங்காள விரிகுடாவில் இருந்து வரும் தெற்குமுக / தென்கிழக்கு முகமான காற்று வலுவாக வடகிழக்கு, அதையொட்டிய கிழக்கு இந்தியா மீது ஒன்று சேர்கிறது. எனவே வடகிழக்கு, கிழக்கு இந்தியாவை ஒட்டிய பகுதிகளில் ஆங்காங்கே தீவிர மற்றும் அதி தீவிர மழை அடுத்த 2 முதல் 3 நாட்களுக்கு தொடரக்கூடும். மேலும் அடுத்த 24 மணி நேரத்துக்கு இமாலயா அடிவாரம், மேற்கு வங்கம், சிக்கம், அசாம், மேகாலயா ஆகிய பகுதிகளில் ஆங்காங்கே அதிதீவிர கனமழை பெய்யக்கூடும்.
♦ அடுத்த 3 முதல் 4 நாட்களுக்கு கிழக்கு உத்திரப்பிரதேசத்தில் ஓரளவு பரவலானது முதல் பரவலான மழையும் ஆங்காங்கே கனமழையும் பெய்யக் கூடும்.
(Visitor Counter : 126
குடியரசுத் தலைவர் செயலகம்
டாக்காவில் உள்ள வரலாற்றுச் சிறப்புமிக்க ராம்னா காளி கோயில், இந்தியா மற்றும் பங்களாதேஷ் மக்களிடையே ஆன்மீக, கலாச்சார பிணைப்பின் அடையாளமாக இருக்கிறது : குடியரசுத் தலைவர் கோவிந்த்
பங்களாதேஷ் பயணத்தின் நிறைவு நாளில் இந்திய சமூகத்தினர் மற்றும் பங்களாதேஷில் உள்ள இந்தியாவின் நண்பர்கள் அமைப்பில் இந்தியக் குடியரசுத் தலைவர் உரையாற்றினார்
பங்களாதேஷ் பயணத்தின் நிறைவு நாளில்  குடியரசுத் தலைவர் திரு ராம்நாத் கோவிந்த் டாக்காவில் இந்திய சமூகத்தினர் மற்றும் இந்தியாவின் நண்பர்கள் அளித்த வரவேற்பு நிகழ்ச்சியில் கலந்து கொண்டார். இதற்கு பங்களாதேஷுக்கான ஹை கமிஷனர் திரு விக்ரம் கே துரைசாமி ஏற்பாடு செய்திருந்தார்.
இந்தக் கூட்டம் தொடங்குவதற்கு சிறிது நேரத்திற்கு முன்னால் டாக்காவில் புதுப்பிக்கப்பட்ட வரலாற்று சிறப்புமிக்க ராம்னா காளி கோயில் தொடக்க நிகழ்வில் பங்கேற்ற பெருமையைத் தாம் கொண்டிருந்ததாக அங்கு கூடியிருந்தோரிடையே உரையாற்றிய குடியரசுத் தலைவர் தெரிவித்தார். விடுதலைப் போரின் போது பாகிஸ்தான் படைகளால் அழிக்கப்பட்ட இந்தக் கோயிலைப் புனரமைக்க பங்களாதேஷ் மற்றும் இந்தியாவின் அரசுகளும், மக்களும் உதவி செய்தனர் என்பதை அவர் சுட்டிக்காட்டினார். இந்தியா மற்றும் பங்களாதேஷ் மக்களிடையே ஆன்மீகம் மற்றும் கலாச்சார பிணைப்பின் அடையாளமாக இந்தக் கோயில் உள்ளது என்றும் அவர் கூறினார்.
பங்களாதேஷில் உள்ள இந்திய சமூகத்தைப் பாராட்டிய குடியரசுத் தலைவர், பங்களாதேஷின் பல்வேறு முக்கியத் துறைகளில் அவர்கள் முத்திரையை பதித்திருக்கிறார்கள் என்றார். பங்களாதேஷின் பொருளாதார, சமூக வளர்ச்சிக்கு பங்களிப்பு செய்திருப்பதோடு இந்தியா- பங்களாதேஷ் இடையேயான நீடித்த, நெருக்கமான உறவுகளையும் அவர்கள் இணைத்திருக்கிறார்கள் என்று அவர் கூறினார்.
தனித்துவமான இந்த ஆண்டில் பங்களாதேஷ் சுதந்திரப் போரின் பொன் விழாவையும், வங்கபந்துவின் நூற்றாண்டு விழாவையும் நமது நட்புறவின் 50-வது ஆண்டினையும், இந்திய சுதந்திரத்தின் 75-வது ஆண்டினையும் நாம் கொண்டாடுகிறோம். நமது நாடுகளின் அடித்தளமாக இருந்த தலைவர்களின் கனவுகளை நிறைவேற்ற நம்மை நாமே மறு அர்ப்பணம் செய்து கொள்ள வேண்டும் என்று குடியரசுத் தலைவர் ராம்நாத் கோவிந்த் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் : https://pib.gov.in/PressReleasePage.aspx?PRID=1782586
மத்திய அமைச்சரவை
இந்தியாவும் ஈக்விடோரியல் கினியாவும் மூலிகை செடிகள் துறையில் ஒத்துழைப்புக்கான புரிந்துணர்வு ஒப்பந்த்த்திற்கு மத்திய அமைச்சரவை ஒப்புதல்
இந்தியாவுக்கும் ஈக்விடோரிய கினியாவுக்கும் இடையே மூலிகை செடிகள் துறையில் ஒத்துழைப்புக்காக செய்து கொள்ளப்பட்டுள்ள புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை பிந்தைய ஒப்புதலை அளித்துள்ளது.
இந்தப் புரிந்துணர்வு ஒப்பந்தம் மூலிகைச் செடிகள் துறையில் இரு நாடுகளுக்கும் இடையேயான இருதரப்பு ஒத்துழைப்பை மேலும் விரிவுபடுத்தும்.
ஆய்வு நடத்த தேவையான நிதி ஆதாரம், பயிற்சி வகுப்புகள், மாநாடு/கூட்டங்கள் நடத்தத் தேவையான நிதி ஆதாரம் தற்போது ஒதுக்கப்பட்ட பட்ஜெட்டில் இருந்தும் தேசிய மூலிகைச் செடிகள் வாரியத்தின் தற்போதைய திட்டங்களில் இருந்து பெறப்படும்.
பின்னணி:
வேளாணுக்கு ஏற்ற 15 மண்டலங்கள் கொண்ட வளமான நாடுகளில் ஒன்றாக இந்தியா திகழ்கிறது. 17000-18000 செடிகளில் 7000க்கும் மேற்பட்டவை மருத்துவக் குணங்கள் கொண்டவையாகும். சுமார் 1178 வகை மூலிகைச் செடிகள் வர்த்தகம் செய்யப்படுவதுடன் 242 மூலிகைகள் ஆண்டுக்கு 100 மெட்ரிக் டன் அளவுக்கு நுகரப்படுவதாக கணிக்கப்பட்டுள்ளது. மூலிகைச் செடிகள் பாரம்பரிய மருத்துவத்திற்கான பெரும் ஆதாரமாக இருப்பதுடன் பெரும் எண்ணிக்கையிலான மக்களுக்கு உடல் நலம் மற்றும் வாழ்வாதாரத்தை அளிப்பதாகவும் உள்ளது. உலகின் சுகாதார வர்த்தகத்தில் தற்போது 120 பில்லியன் டாலராக உள்ளது வரும் 2050ம் ஆண்டில் 7 டிரில்லியன் டாலரை எட்டும் எனத் தெரிகிறது. இரு நாடுகளின் புவியியல் சூழல் அம்சங்களுக்குப் பொதுவாக உள்ள ஏராளமான மூலிகைச் செடிகள் உள்ளன.
குடியரசுத் துணைத் தலைவர் செயலகம்
நாடாளுமன்றம் மற்றும் சட்டமன்றங்களில் பெண்களுக்கு போதிய பிரதிநிதித்துவம் அளிக்கப்பட வேண்டும்: குடியரசுத் துணைத்தலைவர்
நாடாளுமன்றம் மற்றும் சட்டமன்றங்களில் பெண்களுக்கு போதிய பிரதிநிதித்துவம் அளிக்கப்பட வேண்டியது அவசியம் என குடியரசுத் துணைத்தலைவர் திரு. எம். வெங்கையா நாயுடு வலியுறுத்தியுள்ளார். டாக்டர் அஸ்வினி சாஸ்திரி எழுதிய ”பாரத் ராஜ்நீதி கே 50 ஷிக்கர் மஹிளாயென்” என்ற இந்தி நூலை வெளியிட்டு பேசிய அவர், பெண்களுக்கு அரசியல் மற்றும் பொருளாதார அதிகாரமளிக்கப்பட வேண்டியது அவசியம் என வலியுறுத்தினார். அனைத்துத் துறைகளிலும் சம வாய்ப்புகள் வழங்கப்பட வேண்டும் என்றும் அவர் தெரிவித்தார்.
சட்டமன்றங்களில் பெண்களுக்கு பிரதிநிதித்துவம் அளித்தால், சிக்கலான மற்றும் உணர்ச்சிமிக்க சமுதாய – பொருளாதார விவகாரங்களை தீர்ப்பதற்கு பெரும் உதவிகரமாக இருப்பார்கள் என்பது உலகம் முழுவதும் அங்கீகரிக்கப்பட்ட ஒன்று என்றார்.
நாடாளுமன்றம் மற்றும் சட்டமன்றங்களில் பெண்களுக்கு இடஒதுக்கீடு அளிக்கப்பட வேண்டும் என்பதை அனைத்து அரசியல் கட்சிகளும் ஒப்புக்கொண்டுள்ள போதிலும், இப்பிரச்சினையை அவர்கள் முன்னெடுத்துச் செல்லாதது ஏன் என்பது வியப்பாக உள்ளது என்றும் அவர் குறிப்பிட்டார்.
பெண்களுக்கு அரசியல் அதிகாரம் அளிப்பது எவ்வளவு முக்கியமானதோ, பொருளாதார அதிகாரம் அளிப்பதும் அவ்வளவு முக்கியத்துவம் வாய்ந்தது என்று குறிப்பிட்ட வெங்கையா நாயுடு, பெற்றோர்களின் சொத்துக்களில் பெண்களுக்கும் சமபங்கு வழங்கப்பட வேண்டும் என்றும் வலியுறுத்தினார்.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 93
பாதுகாப்பு அமைச்சகம்
நடுத்தர ரக ஏவுகணையை வெற்றிகரமாக சோதனை செய்தது இந்தியா
தரையிலிருந்து வானுக்கு பாயும் நடுத்தர ரக ஏவுகணையை  இந்தியா இன்று வெற்றிகரமாக சோதனை செய்தது.
ஒடிசா கடற்கரைக்கு அருகே உள்ள சந்திப்பூர் ஒருங்கிணைந்த சோதனை தளத்திலிருந்து இன்று மாலை 4 மணிக்கு பாதுகாப்பு ஆராய்ச்சி மற்றும் மேம்பாட்டு நிறுவனம் இந்த சாதனையை செய்தது.
விமானம் போன்ற ஆளில்லாத அதிவேக வான் இலக்கு ஒன்றை நேரடியாக வெற்றிகரமாக இந்த ஏவுகணை தாக்கி அழித்ததன் மூலம் முக்கிய மைல்கல்லை பாதுகாப்பு ஆராய்ச்சி மற்றும் மேம்பாட்டு நிறுவனம் எட்டியது.
இந்திய ராணுவத்தின் பயன்பாட்டுக்காக தரையிலிருந்து வானுக்கு பாயும் நடுத்தர ரக ஏவுகணையை பாதுகாப்பு ஆராய்ச்சி மற்றும் மேம்பாட்டு நிறுவனம், இந்தியா, மற்றும் ஐ ஏ ஐ, இஸ்ரேல் ஆகியவை இணைந்து உருவாக்கியுள்ளன.
வெற்றிகரமாக செய்யப்பட்டுள்ள இந்த சோதனைக்காக, பாதுகாப்பு ஆராய்ச்சி மற்றும் மேம்பாட்டு அமைப்பின் பணியாளர்களுக்கு பாதுகாப்பு அமைச்சர் திரு ராஜ்நாத் சிங் பாராட்டுக்களை தெரிவித்தார்.
பாதுகாப்பு ஆராய்ச்சி மற்றும் மேம்பாட்டு அமைப்பின் தலைவர் டாக்டர் ஜி சதீஷ் ரெட்டியும் அவர்களை பாராட்டியுள்ளார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1683136
-----
(Visitor Counter : 217
சுகாதாரம் மற்றும் குடும்ப நலத்துறை அமைச்சகம்
ஜி20 இந்திய தலைமைத்துவத்தின் கீழ், முதலாவது சுகாதாரப் பணிக்குழு கூட்டம் நிறைவு பெறுகிறது
மருத்துவ மதிப்புப் பயணம் மூலம் சுகாதாரக் கண்காணிப்பு நடைமுறைகளில் ஏற்படும் பாதிப்புகள் மற்றும் பாகுபாடுகளைக் களைவதற்கு இன்றியமையாதது ஆகும் என்று நித்தி ஆயோக்கின் சுகாதாரப் பிரிவு உறுப்பினர் டாக்டர் வி.கே பால் கூறியுள்ளார்
கேரளாவின் திருவனந்தபுரத்தில் ஜி20 இந்திய தலைமைத்துவத்தின் கீழ், முதலாவது சுகாதாரப் பணிக்குழு கூட்டத்தின் 3-ஆம் நாள் நிகழ்வு இறுதி கட்டத்தை அடைந்துள்ளது. இதில் பேசிய, டாக்டர் வி.கே பால், மருத்துவ மதிப்புப் பயணத்துறையில் பாரம்பரிய மருத்துவ முறைகளில் ஒன்றான ஆயுர்வேதம் போன்றவற்றை பயன்படுத்துவதற்கு மிகப்பெரிய வாய்ப்பு ஏற்பட்டுள்ளது என்றும் ஆண்டு வளர்ச்சி விகிதம் 23 சதவீதமாக அமைந்திருப்பது குறிப்பிடத்தக்கது என்றும் அவர் கூறினார். அதே வேளையில் மருத்துவ மதிப்புப் பயண கட்டமைப்பை சிறந்த முறையில் உருவாக்க வேண்டிய அவசியத்தை அவர் வலியுறுத்தினார்.
தரமான, அதிக செலவில்லாத வகையில் மருத்துவ சேவைகள், வெளிப்படைத்தன்மையுடன் கூடிய விலை, மருத்துவ மதிப்பு பயண இலக்கை அடைவதற்கு தடையில்லாத வழிகள், உலகளவில் மருத்துவ சேவை மற்றும் சிகிச்சைக்காக அதிக காலம் காத்திருக்க வேண்டிய அவசியமில்லாமை போன்றவைகள் மிக முக்கியத்துவம் வாய்ந்தது என்றார்.
தகவல் மற்றும் ஒலிபரப்பு அமைச்சகம்
ஷாங்காய் ஒத்துழைப்பு அமைப்பின் திரைப்பட விழாவில் 'அனிமேஷனைப் பயன்படுத்தி எல்லையற்ற உலகங்களை உருவாக்குதல்' பற்றிய குழு விவாதம் நடைபெற்றது
ஷாங்காய் ஒத்துழைப்பு அமைப்பின் திரைப்பட விழாவின் முதல் நாளான இன்று 'அனிமேஷனைப்  பயன்படுத்தி எல்லையற்ற உலகங்களை உருவாக்குதல்' என்ற தலைப்பில் குழு விவாதம் நடைபெற்றது. கிராஃபிட்டி மல்டிமீடியாவின் இயக்குநர் மற்றும் தலைமைச் செயல்பாட்டு அதிகாரி திரு. முஞ்சால் ஷ்ராஃப், டூன்ஸ் அனிமேஷனின் தலைமைச் செயல் அதிகாரி திரு. ஜெயக்குமார் பிரபாகரன் ஆகியோர் இந்திய அனிமேஷன் துறையில் பணிபுரிந்த அனுபவத்தையும் அதன் வளர்ச்சிக்கான தங்கள் கருத்துகளையும் பகிர்ந்து கொண்டனர்.
திரு. முஞ்சல் ஷ்ராஃப் தனது சொந்த படைப்பான 'தீபா அண்ட் அனூப்' பற்றி விவாதித்தார். சர்வதேச பார்வையாளர்களை இந்திய சூழலுடன் இணைப்பதே இந்தத் தொடரை உருவாக்குவதற்கான முக்கிய உந்துதலாக அமைந்தது என்று அவர் கூறினார். ஜெயக்குமார் பிரபாகரன் அனிமேஷன் உள்ளடக்கத்தின் சமூகப் பரிமாணங்களை எடுத்துரைத்தார். கார்ட்டூன்களில் இருந்து குழந்தைகள் எப்படி பல்வேறு விஷயங்களைக் கற்றுக் கொள்கிறார்கள் என்று அவர் விளக்கினார்.
இந்த அமர்வில் இந்திய நாட்டுப்புறக் கதைகள் உலக அளவில் பார்வையாளர்களின் கவனத்தை எவ்வாறு ஈர்த்தது என்பது பற்றிய விவாதங்களும் நடைபெற்றன. விஸ்லிங் வூட்ஸ் இன்டர்நேஷனலின் துணைத் தலைவர் திரு சைதன்யா சின்சில்கரால் ஏற்பாடு செய்து நடத்தப்பட்ட இந்த விவாதம் இந்திய அனிமேஷன் துறையின் வளர்ச்சியையும் அதன் எதிர்காலத்தையும் பற்றி விரிவாக ஆராய்ந்தது.
பாதுகாப்பு அமைச்சகம்
எம்.வி. கவரட்டியை ஐஎன்எஸ் ஷர்துல் பாதுகாப்பாக கொச்சிக்கு கொண்டு வந்தது
எம்.வி. கவரட்டியின்  ஸ்டார்போர்டு என்ஜின் அறையில் 30 நவம்பர் 2021 அன்று தீ விபத்து ஏற்பட்டது, பின்னர் அது பணியாளர்களால் அணைக்கப்பட்டது.
இருப்பினும், தீயினால் ஏற்பட்ட சேதம் காரணமாக, கப்பலானது தனது இயந்திரங்களை இயக்க முடியாமல், 30 நவம்பர் 2021 அன்று ஆந்த்ரோத் தீவில் நங்கூரமிட்டு பழுதுபார்ப்புக்காக, இழுத்துச் செல்லும் உதவிக்குக் காத்திருந்தது.
கப்பலை பழுதுபார்ப்பதற்காக ஆந்த்ரோத்திலிருந்து கொச்சிக்கு இழுத்துச் செல்லுமாறு லட்சத்தீவு நிர்வாகத்தின் கோரிக்கையின் அடிப்படையில், ஐஎன்எஸ் ஷர்துல் என்ற கப்பலை இந்திய கடற்படை கடந்த டிசம்பர் 16-ம் தேதி அனுப்பி வைத்தது. டிசம்பர் 21-ம் தேதி கப்பல் அப்பகுதியை சென்றடைந்தது.
ஐஎன்எஸ் ஷர்துலின் அதிகாரிகள் மற்றும் மாலுமிகள் அடங்கிய நிபுணர் குழு, ஆந்த்ரோத் கடற்படைப் பிரிவின் தலைமை அதிகாரி லெஃப்டினெண்ட் கமாண்டர் பிஷ்ணு சி பாண்டாவுடன் இணைந்து சேதம் குறித்த விரிவான மதிப்பீட்டை எம்.வி. கவரட்டியில் 17-ம் தேதி மேற்கொண்டனர். கப்பலின் என்ஜினை இயக்குவதற்கு எம். வி. கவரட்டியின் பணியாளர்களுக்கு கடற்படைக் குழுவினர் உதவினார்கள்.
பின்னர் பல்வேறு அவசரகால ஒத்திகைகளுக்குப் பிறகு எம்.வி. கவரட்டியை கொச்சிக்கு ஐஎன்எஸ் ஷர்துல் டிசம்பர் 18 அன்று பத்திரமாக கொண்டு வந்து சேர்த்தது. இயந்திர கோளாறு ஏதேனும் ஏற்பட்டால் சரி செய்வதற்காக ஐஎன்ஸ் ஷர்துல் மற்றும் ஆந்த்ரோத் கடற்படைப் பிரிவின் பணியாளர்கள் எம்.வி. கவரட்டியில் வந்தனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783170
நிதி அமைச்சகம்
நீடித்த மற்றும் தூய்மையான எரிசக்தி ஆதாரங்கள் கிடைப்பதை உறுதி செய்வது அரசின் முதன்மையான கடமை
நீடித்த மற்றும் தூய்மையான எரிசக்தி ஆதாரங்கள் கிடைப்பதை உறுதி செய்வது அரசின் முதன்மையான கடமையாக இருக்கும் என்று 2018-19 ஆம் ஆண்டுக்கான பொருளாதார ஆய்வறிக்கை கூறுகிறது. மத்திய நிதி மற்றும் பெருநிறுவன விவகாரத் துறை அமைச்சர் திருமதி நிர்மலா சீதாராமன் நாடாளுமன்றத்தில் இன்று சமர்ப்பித்த 2018-19 ஆம் ஆண்டுக்கான பொருளாதார ஆய்வறிக்கையில், பிரதமரின் உஜ்வாலா திட்டம் என்ற பெரியதொரு திட்டத்தை மத்திய அரசு தொடங்கியிருப்பது பற்றி தெரிவிக்கப் பட்டுள்ளது. இந்தத் திட்டத்தின் மூலம் 7 கோடி வீடுகள் பயன்பெற்றதாகவும் அதில் குறிப்பிடப் பட்டுள்ளது. சமையல் எரிவாயு இணைப்பு உள்ள அனைத்து வீடுகளிலும், தொடர்ச்சியாக மாற்று சிலிண்டர் வாங்கி சுத்தமான எரிபொருள் ஆதாரத்தைப் பயன்படுத்துவதை உறுதி செய்ய வேண்டியது அடுத்தகட்ட பணியாக இருக்கும் என்று பொருளாதார ஆய்வறிக்கை கூறுகிறது. 21.44 கோடி வீடுகளுக்கு மின் இணைப்பு தந்ததன் மூலம் ஏறத்தாழ 100 சதவீத மின்மயமாக்கலை இந்தியா எட்டிவிட்டது என்றும் அறிக்கையில் தெரிவிக்கப் பட்டுள்ளது. புதுப்பிக்கத்த ஆதாரங்கள் மூலமான மின் உற்பத்தித் திறன் பல மடங்கு அதிகரித்துள்ள நிலையில், படிமங்களை அடிப்படையாகக் கொண்ட எரிபொருள் ஆதாரங்களும் தொடரும் என்றும் குறிப்பிடப் பட்டுள்ளது.
சமையல் எரிவாயு சிலிண்டர் வைத்திருப்பவர்களுக்கான மானியத்தை நேரடியாக வங்கிக் கணக்கில் செலுத்தக் கூடிய `PAHAL' என்ற திட்டத்தை உலகின் மிகப் பெரிய, நேரடி மானிய திட்டமாக `கின்னஸ் உலக சாதனைப் புத்தகம்' அங்கீகரித்துள்ளது என்பதையும் பொருளாதார ஆய்வறிக்கை சுட்டிக்காட்டியுள்ளது.
(Visitor Counter : 109
பெட்ரோலியம் மற்றம் இயற்கை எரிவாயு அமைச்சகம்
இந்தியா-பிரேசில் இடையே எண்ணெய் மற்றும் இயற்கை வாயுப் பிரிவில் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் இந்தியாவுக்கும், பிரேசிலுக்கும் இடையே எண்ணெய் மற்றும் இயற்கை எரிவாயுப் பிரிவில் ஒத்துழைப்பை அதிகரிப்பதற்காக கையெழுத்தாகவுள்ள புரிந்துணர்வு ஒப்பந்தத்திற்கு ஒப்புதல் வழங்கப்பட்டது.
இந்தப் புரிந்துணர்வு ஒப்பந்தம், எண்ணெய் மற்றும் இயற்கை எரிவாயுப் பிரிவில் இருதரப்புக்கும் இடையே ஒத்துழைப்பை மேம்படுத்தக் கூடியதாகும். புரிந்துணர்வு ஒப்பந்தத்தின்கீழ், பிரேசில் மற்றும் இந்தியாவில் ஆய்வு மற்றும் உற்பத்தி முன்முயற்சி, ஆராய்ச்சி மற்றும் மேம்பாடு, திரவ இயற்கை எரிவாயு திட்டங்களில் ஒத்துழைப்பு ஆகியவற்றில் வாய்ப்புகளை ஏற்படுத்துவதற்கு இருதரப்பும் பாடுபடும். எண்ணெய் எரிசக்தி, சுற்றுச் சூழல் ஆகியவற்றில் எரிசக்தி திறன், எரிசக்தி ஆராய்ச்சி மேம்பாடு, மண்டல எரிசக்தி உள்கட்டமைப்பு விரிவாக்கம் போன்ற எரிசக்தி கொள்கைகளை உள்ளடக்கிய இருதரப்புக்கு அப்பால், 3-ஆம் நாடுகளிலும் ஒத்துழைப்பை ஊக்குவிக்கும்.
இந்த புரிந்துணர்வு ஒப்பந்தம், இந்த மாதத்தின் பிற்பகுதியில் பிரேசில் அதிபர் இந்தியாவுக்கு வருகை தரும்போது கையெழுத்தாகும் என எதிர்பார்க்கப்படுகிறது.
கப்பல் போக்குவரத்து அமைச்சகம்
உலக கடல்சார் இந்திய மாநாடு 2023-ஐ திரு சர்பானந்த சோனோவால் மும்பையில் நாளை தொடங்கிவைக்கிறார்
மத்திய துறைமுகங்கள், கப்பல் மற்றும் நீர்வள அமைச்சகம், மிகவும் சிறப்புடைய உலக கடல்சார் இந்திய மாநாட்டை இந்தாண்டு நடத்தவுள்ளது. இதற்கான முன்னோட்ட நிகழ்ச்சியில் மகராஷ்டிரா மாநிலம் மும்பையில் 2023 ஜூலை 18 அன்று மத்திய துறைமுகங்கள், கப்பல் மற்றும் நீர்வளத்துறை அமைச்சர் திரு சர்பானந்த சோனோவால் தொடங்கி வைக்கிறார்.
கடல் சார் துறையில் வளர்ச்சியடைந்து வரும் அம்சங்கள், நவீன தொழில் நுட்பம் ஆகியவற்றை எடுத்துக்காட்டவும், புத்தொழில்கள், ஆராய்ச்சியாளர்கள் மற்றும் தொழில் காப்பகங்களுக்கான வாய்ப்புகளை ஏற்படுத்துதல், தொழில் துறையினருக்கு சர்வதேச அமைப்பை உருவாக்குவதை நோக்கமாக கொண்டு இந்த மாநாடு நடத்தப்படுகிறது.
இந்த முன்னோட்ட நிகழ்ச்சியில் உலக கடல் சார் இந்திய மாநாட்டின் அதிகாரப்பூர்வ இணையதளம் தொடங்கப்பட உள்ளது.
இந்த உலக மாநாடு, 2023 அக்டோபர் 17 முதல் 19 வரை நடைபெற உள்ளது. இதில் 30க்கும் மேற்பட்ட நாடுகளின் பிரதிநிதிகள் பங்கேற்பார்கள் என எதிர்பார்க்கப்படுகிறது. புதிய முதலீட்டு வாய்ப்புகளை கண்டறிவதுடன், தொழில்நுட்ப ஒருங்கிணைப்பை ஏற்படுத்துதல், நாடுகளுக்கு இடையே வர்த்தகத்தை மேம்படுத்துதல், வர்த்தகம் புரிவதை எளிமைப்படுத்துதல் உள்ளிட்டவையும் இந்த மாநாட்டின் நோக்கமாகும்.
உள்நாட்டு விமானப் போக்குவரத்து அமைச்சகம்
உயிர் காக்கும் உதான் விமானங்கள் நாடு முழுவதும் 2 லட்சம் கிலோமீட்டர் தூரத்திற்கும் அதிகமாகப் பறந்து மருத்துவப் பொருள்களைக் கொண்டு சென்றன
கொவிட்-19 க்கு எதிராகப் போராடி வரும் இந்தியாவின் முயற்சிகளுக்கு ஆதரவளிக்கும் வகையில் நாட்டின் தொலைதூரப் பகுதிகளுக்கு அத்தியாவசிய மருத்துவ சரக்குகளைக் கொண்டு செல்ல 218க்கும் மேற்பட்ட லைஃப்லைன் உதான் விமானங்கள் சிவில் விமானப் போக்குவரத்துத் துறையினால்  இயக்கப்பட்டுள்ளன என்று சிவில் விமானப் போக்குவரத்து இணை அமைச்சர்  திரு. ஹர்தீப் சிங் பூரி, ஒரு சுட்டுரையில் இன்று தெரிவித்துள்ளார். உயிர் காக்கும் உதான் விமானங்கள் இன்று வரை 2,05,709 கி.மீ தூரம் பயணித்திருப்பதுடன், சுமார் 377.50 டன் சரக்குகளையும் கொண்டு சென்றுள்ளது என தனது சுட்டுரையில் அவர் மேலும் தெரிவித்துள்ளார். இவற்றில் 132 விமானங்களை ஏர் இந்தியா மற்றும் அலையன்ஸ் ஏர் நிறுவனங்கள் இயக்கியுள்ளன. ஏப்ரல் 12, 2020 அன்று கொண்டு செல்லப்பட்ட சரக்கு 4.27 டன் ஆகும். கொவிட்-19 க்கு எதிரான போரில், மருத்துவ சரக்கு விமானங்களை இந்தியாவிலும் வெளிநாடுகளிலும் மிகவும் திறமையாகவும், செலவு குறைந்த வகையிலும் கொண்டு செல்ல சிவில் விமானப் போக்குவரத்து அமைச்சகமும், விமானத் துறையும் இந்தியாவிற்கு பக்கபலமாக உள்ளது.
உள்துறை அமைச்சகம்
2022-ம் ஆண்டுபத்ம விருதுகளுக்கான பரிந்துரைகள் - 2021 செப்டம்பர் 15ம் தேதி வரை அனுப்பலாம்
2022ம் ஆண்டு குடியரசு தினத்தை முன்னிட்டு அறிவிக்கப்படவுள்ள பத்ம விருதுகள்  விருதுகளுக்கு ஆன்லைன் மூலம் விண்ணப்பித்தல் / பரிந்துரைகள் அனுப்புதல் தற்போது நடைப்பெறுகிறது. பத்ம விருதுகளுக்கு பரிந்துரைக்க, 2021 செப்டம்பர் 15ம் தேதி கடைசி தேதி. பத்ம விருதுகளுக்கான விண்ணப்பங்கள் / பரிந்துரைகள், பத்ம விருது இணையதளத்தில் https://padmaawards.gov.in ஆன்லைன் மூலமாக மட்டுமே பெறப்படும்.
பத்ம விருதுகளை, மக்கள் பத்ம விருதுகளாக மாற்ற மத்திய அரசு உறுதியுடன் உள்ளது.
இதனால் சிறப்பாக செயல் புரிந்தவர்கள், பெண்கள், பட்டியலினத்தவர்கள், மாற்றுத்திறனாளிகள் மற்றும் சமூகத்துக்கு தன்னலமற்ற சேவை செய்தவர்களை அடையாளம் கண்டு அவர்களை பத்ம விருதுகளுக்கு பரிந்துரைக்கும்படி அனைத்து மக்களும் கேட்டுக்கொள்ளப்படுகிறார்கள்.
இதற்கான விண்ணப்பங்கள்/ பரிந்துரைகள் பத்ம விருதுகள் இணையதளத்தில் குறிப்பிடப்பட்டுள்ள விவரங்களுக்கு ஏற்றபடி இருக்க வேண்டும். மேற்கோள்கள் கதை வடிவத்தில் அதிகபட்சம் 800 வார்த்தைகளில் இருக்க வேண்டும். அவை, அந்தந்த துறையில் சாதனை புரிந்த/ சேவையாற்றிய நபரின் தனித்துவமான மற்றும் விதிவிலக்கான சாதனைகளை தெளிவாக தெரிவிக்க வேண்டும்.
இது தொடர்பான மேலும் விவரங்கள், மத்திய உள்துறை அமைச்சகத்தின் இணையதளத்தில்  ‘விருதுகள் மற்றும் பதக்கங்கள்’ என்ற தலைப்பில் கீழ் உள்ளன. இந்த விருதுகள் தொடர்பான சட்டங்கள் மற்றும் விதிமுறைகள், பத்ம விருதுகள் இணையதளத்தில் கீழ்கண்ட இணைப்பில் உள்ளன. https://padmaawards.gov.in/AboutAwards.aspx
விவரங்கள் மற்றும் உதவிக்கு, இந்த போன் எண்களை தொடர்பு கொள்ளவும்: 011-23092421, +91 9971376539, +91 9968276366, +91 9711662129, +91 7827785786
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743948
கப்பல் போக்குவரத்து அமைச்சகம்
ஈரான் சபஹர் துறைமுகத்தின் சரக்கு கையாளும் திறனை இந்தியா வலுப்படுத்தியது
ஆறு நடமாடும் துறைமுக எடை தூக்கிகளை விநியோகிப்பதற்கான ஒப்பந்தத்தின் கீழ், சுமார் 25 மில்லியன் அமெரிக்க டாலர்கள் மதிப்புடைய இரண்டு நடமாடும் துறைமுக எடை தூக்கிகளை ஈரானில் உள்ள சபஹர் துறைமுகத்திற்கு இந்தியா அனுப்பியது.
இத்தாலியிலுள்ள மர்கேரா துறைமுகத்திலிருந்து வந்தடைந்த எடை தூக்கிகள், இன்று சபஹர் துறைமுகத்தில் வெற்றிகரமாக தரையிறக்கப்பட்டு, சோதனை ஓட்டம் தற்போது நடந்து வருகிறது.
140 மெட்ரிக் டன்கள் எடையைத் தூக்கும் திறனுள்ள பல்வகை பயன்பாட்டுக்கு உபயோகப்படுத்தக் கூடிய நடமாடும் துறைமுக எடை தூக்கிகள், சபஹரின் ஷாகித் பெஹேஷ்டி துறைமுகத்தில் பல்வேறு வகையான சரக்குச் சேவைகளை சிறப்பாக வழங்குவதற்கான திறனை இந்தியா போர்ட்ஸ் குளோபல் லிமிடெட்டுக்கு வழங்கும்.
சபஹரின் ஷாகித் பெஹேஷ்டி துறைமுகத்தின் உள்கட்டமைப்பு வளர்ச்சியை மேம்படுத்துவதற்கான இந்தியாவின் கடப்பாட்டின் ஒரு பகுதியாக இந்த நடவடிக்கை அமைந்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1689673